
Al llarg de 2012 s'ha desenvolupat una prova pilot per a l'eradicació de la canya 
(Arundo donax) al Riu de Santa Eulària, a l'illa d'Eivissa, amb la metodologia 
d'impregnació post-tall (cut-stump) amb glifosat. Les actuacions s'han desenvolupat 
a dues zones diferenciades, cadascuna de les quals ha comptat amb una quadrilla 
diferent formada per 3 persones (dues d'elles en risc d'exclusió). Els resultats són 
altament positius, amb reduccions per damunt del 8090 en la densitat de la canya a les 
zones tractades en 3 aplicacions i per damunt del 90% amb 5 aplicacions. En controls 
efectuats 3 mesos després de la darrera aplicació va poder comprovar-se la reducció 
de la densitat de canyes, possiblement per l'efecte acumulat de l'estrés provocat pels 
continus talls i aplicacions d'herbicida. 

Paraules clau: eradicació: Arundo donax, impregnació post-tall; Eivissa; riu de 
Santa Eulària. 


RESULTS OF A PILOT CUT-STUMP PROJECT FOR THE ERADICATION OF 
INVASIVE SPECIES Arundo donax AT SANTA EULALIA RIVER (IBIZA, 
BALEARIC ISLANDS). During 2012 a pilot project vvas developed for the 
eradication of giant reed (Arundo donax) in the Santa Eulalia River, on the island of 
Ibiza, the method being the impregnation of post-cut (cut -stump) with glyphosate. 
The procedure was developed in two distinct areas by two different teams made up of 
three people each (two of them at risk of exclusion). The results are highly positive, 
with over 80% reduction in the density of the rod in the areas treated with 3 
applications and above 90% with 5 applications. In the subsequent controls 3 months 
after the last application the reduction of the density of rods was noticeable, possibly 
by the cumulative effect of stress caused by continuous cuts and use of herbicides. 
Keywords: eradication, Arundo donax, cut-stump, Ibiza, Santa Eulalia River. 

de Sta. Eulària, ha desenvolupat en 2011 un 
projecte pilot per al control i l'eradicació de 
Deixalles, amb el la canya (Arundo donax L.) al Riu de Sta. 


finançament del Grup Leader i l'ajuntament Eulària. És tracta d'unes actuacions amb 

l'objectiu de facilitar la recuperació d'un 
dels elements patrimonials més importants 
de l'illa d'Eivissa, el riu de Sta. Eulària, 
però també tot l'Estat Espanyol, donat que 
es tracta de l'únic riu de tots els arxipèlags 
de l'Estat. Les actuacions es centraren en les 
actuacions per al control d'A. donax a la 
llera del riu. 

A. donax és una espècie herbàcia 
perenne exòtica amb origen asiàtic (Sanz et 
al., 2004, Fagúndez i Barrada, 2007), si bé 
no està clara la seva procedència (Sanz et 
al., 2004, Deltoro et al., 2012). Es tracta 
d'una espècie molt invasora als territoris de 
clima mediterrani, ajudada per diferents 
estratègies reproductives vegetatives i amb 
un elevat índex de creixement (Deltoro et 
al., 2012). Actualment es pot trobar a totes 
les regions temperades-càlides i tropicals 
del món (Sanz et al., 2004). Es creu que la 
introducció intencionada de la canya a 
Europa data dels voltants del 1492, fet que 
ens podria indicar que la canya és un 
arqueòfit (Sanz et al., 2004, Fagúndez 1 
Barrada, 2007). Aquesta espècie ha estat 
inclosa al llistat de plantes invasores a 
Espanya dins l'Atlas y Libro rojo de la 
Flora Vascular Amenazada de España 
(Bañares et al., 2011). Aquest inventari 
inclou aquelles espècies amb comportament 
invasor provat o probable en ambients 
naturals i seminaturals. Igualment, la canya 
està considerada per la UICN com una de 
les 100 més perilloses i nocives invasores a 
escala mundial per la seva capacitat de 
desplaçar la vegetació nativa (Lowe et al., 
2004). En el cas de les Balears, es considera 
que A. donax és el cas més greu a ambients 
de torrent, ja que és una espècie dominant a 
molts de llocs de les tres illes majors la 
presència de la qual suposa una 
transformació radical de l'ecosistema i 
l'expulsió de la major part de les espècies 
que són pròpies (Moragues, 2010). 

La fundació Deixalles va concebre el 


projecte contemplant la possibilitat de no 
només desenvolupar una prova d'interès 
des del punt de vista ambiental, sinó també 
des del punt de vista de la sostenibilitat 
social. Per aquest motiu es triaren dos 
espais diferents al riu (tram final i tram 
mig) on es desenvoluparen les tasques de 
control de forma independent per dos 
equips de 3 persones dels quals dos 
pertanyien col:lectius de risc d'exclusió. Un 
dels equips estava format per personal de 
Deixalles i Paltre per personal de 
l'associació Aspanadif. Deixalles, a més de 
la coordinació i seguiment tècnic de tot el 
projecte, va desenvolupar les feines al tram 
final del riu, a la zona al voltant de can 
Plantes, mentre que Aspanadif va treballar 
al tram de riu que es troba a la finca de 
s'Hort de can Llàtzer, on aquesta entitat 
desenvolupa actuacions de formació i 
capacitació amb persones de col-lectiu amb 
discapacitat. 

En quant a la problemàtica associada a 
la canya, a la literatura científica trobem 
molta informació en relació a l'efecte dels 
canyars en ambients mediterranis. Els 
principals problemes descrits en relació a la 
presència/dominància del canyar a espais 
riparis mediterranis, i que estan presents en 
bona part al Riu de Sta. Eulària, són 
desplaçament de vegetació i fauna 
autòctona, modificació de les caracterís- 
tiques ecològiques dels ambients de ribera, 
modificació de cursos fluvials i creació de 
taps a la llera de rius i rieres, elevat consum 
hídric, inestabilitat de talussos, problemes 
de plagues, incendis i gran cost de 
manteniment o dificultat d'eliminació 
completa (Paracuellos, 1997; Herrera i 
Dudley, 2003, Sanz et al., 2004, Mota, 
2009: Deltoro et al., 2012). 

Si ens centrem en els problemes 
ambientals en el cas del Riu de sta. Eulària 
hi ha que destacar que està afectat per una 
forta colonització de la canya (A. donax) 

que está desplaçant les espècies i 
comunitats naturals del riu. Normalment, 
tal i com succeeix als torrents de l'illa i al 
riu de Sta. Eulària en particular, la canya és 
l'espècie dominant, donant lloc a canyars 
(Arundini-Convovuletum sepium), formació 
vegetal que es conforma amb molt poques 
espècies i que desplaça a la vegetació 
autòctona. A més dels problemes de 
seguretat i risc d'avingudes derivats de la 
presència de canya, en el cas del riu és un 
problema ambientalment greu ja que afecta 
a espècies d'interès com el baladre (Nerium 
oleander L.), l'aloc (Vitex agnus-castus L.), 
els joncs (Scirpus holoschoenus L., Juncus 
sp.) 1 a comunitats d'interés comunitari com 
són els baladrars (92D0 Galerías y 
matorrales ribereños termomediterráneos 
(Nerio-Tamaricetea y Securinegion tincto- 
riae) i 82D033 Baladrales termomeso- 
mediterráneos ibéricos de l'annex I de la 
Directiva Habitat (Dir92/43/CEB)). 


Material i mètodes 


El projecte s'ha basat en la realització 
d'una prova pilot per a valorar les 
possibilitats de controlar la canya (A. 
donax) en 2 trams del riu de Sta. Eulària 
amb una metodologia alternativa a la crema 
o la desbrossada utilitzades ara puntualment 
per veins i administracions o a l'eliminació 
amb maquinària pessant que també en 
ocasions es fa servir a determinats trams del 
riu per reduir el risc d'avingudes en cas de 
pluges torrencials. 

La feina de camp s'ha desenvolupat per 
dues quadrilles independents situades a 
diferents zones del riu, però seguint la 
mateixa metodologia. Els equips de feina 
constaven d'un capatàs i dos peons. 
L'equip de treball a la zona de la 
desembocadura (can Planetes) va treballar 
durant un període de 8 mesos i la del tram 


mig (can Llàtzer) durant 4 mesos. A totes 
dues zones, es van dividir els períodes 
d'activitat en dos fases amb un període de 
descans d'un mes per permetre créixer als 
possibles rebrots. Durant la primera fase es 
varen tractar fins a 3 vegades tots els 
rebrots localitzats. En la segona fase, es va 
procedir guanyant terreny com en la 
primera fase, alhora que es desenvoluparen 
2 aplicacions més a les zones treballades en 
la primera fase. La prova pilot es va basar 
en l'aplicació d'herbicida de forma molt 
selectiva i directa sobre els exemplars d'A. 
donax, els quals prèviament són tallats. 
L'herbicida s'aplicà directament a la zona 
de tall (Fig. IC) amb un aplicador específic 
(microvvipe, Micron Group, Fig. ID). 
Aquesta metodologia rep el nom de mètode 
cut-stump o aplicació post-tall i presenta 
clares avantatges ambientals (Fagúndez i 
Barrada, 2007) ja permet eliminar totalment 
l'ús de tècniques per vaporització i 
pulverització, reduint les possibilitats de 
pèrdues d'herbicida al medi i l'afecció 
d'altres espècies (Tu et al., 2001), així com 
la seva dispersió a l'aigua en el cas de la 
llera de rius i torrents. L'aplicació de 
l'herbicida s'ha de desenvolupar dins els 
primers minuts després del tall per afavorir 
el seu desplaçament fins al rizoma (Tu et 
al., 2001; Mota, 2009; Deltoro et al., 2012) 
i per evitar problemes de possible 
contaminació a l'entorn s'ha d'evitar en tot 
moment el contacte amb la zona 
impregnada. La disposició de la canya i 
l'amplada de l'àrea afectada fora de 
talussos, feia que en cas d'aplicar 
immediatament després de l'eliminació dels 
exemplars grans, fos necessari per avançar 
arrossegar les canyes eliminades per les 
zones recentment tractades amb fitosanitari 
i per tant hi hauria risc d'afectació a medi 
natural. Per aquest motiu abans de la 
primera aplicació, es realitzaren accions 
d'eliminació dels exemplars de la canya per 


100 Boll. Soc. Hist. Nat. Balears, 56 (2013) 





Fig. 1. A) Desenvoluparem l'eliminació de la canya, normalment amb mitjans mecànics, per a 
després aplicar l'aplicació post-tall sobre els rebrots, B) càlcul de la densitat exemplars/m2, C) 
Tractament de l'herbicida amb l'aplicador tipus metxa, molt més segur que l'aplicació amb esponges 
o pinzells, D) detall de l'aplicador Microvvipe emprat a la nostra prova pilot. 

Fig. 1. A) Develop removing the cane, usually with mechanical means for applving after the 
application of post-cut sprouts, B) calculation of the density individuals/m?, C) Treatment with the 
herbicide applicator fuse types, much safer than the application with brushes or sponges, D) detail of 
the applicator Microwipe used in our trial. 

mitjans mecànics (Fig. IA) o manuals en 
funció de la presència de vegetació 
autòctona i la seva retirada de la llera del 
riu, per a posteriorment aplicar pròpiament 
el mètode d'impregnació post-tall sobre els 
talls dels rebrots de canya a partir dels 15 
dies. Aquests rebrots, de mida petita, eren 
molt més fàcils de manipular i transportar, 
reduint les possibilitats de contacte a les 
zones impregnades, i les clarianes en el 
canyar permetien una millor mobilitat i 
efectivitat a les brigades. Els successius 
repassos (fins a 5 aplicacions en algunes 
zones) es feren directament. A més a més, 
aplicar el cut-stump sobre els rebrots evita 
aplicar el glifosat sobre els exemplars de 
canya morta que en formacions molt denses 
són difícils de diferenciar, millorant el 
rendiment de les brigades (Deltoro et al., 
2012). 

L'herbicida emprat ha estat el glifosat 
36% (sal isopropilamuna), que ja s'ha fet 
servir per al control de la canya amb 
tractament foliar amb bons resultats 
(Spencer et al., 2008; Venegas i Pérez, 
2009; Deltoro et al., 2012). La forma 
d'actuació del glifosat és inhibir la capacitat 
de sintetitzar els aminoácids aromátics de 
les plantes. Penetra dins la planta per les 
parts verdes i l'herbicida es distribueix a tot 
el vegetal fins i tot les arrels. La 
concentració a la que s'ha dosificat el 
glifosat, ha estat la que havíem vist a la 
bibliografia, on es recomanen 180 g de 
glifosat per litre d'aigua pel tractament que 
volíem desenvolupar en aquesta actuació 
(cut-stump) (Fagúndez i Barrada, 2007), si 
bé hi ha referències d'actuacions amb un 
ample rang de dilucions entre el 50% i el 
100%. Altres actuacions amb la 
metodologia de cut-stump a la península 
Ibèrica s'han desenvolupat amb glifosat al 
75% (Monteiro et al., 2012 ) i també sense 
diluir (Deltoro et al., 2012). 


Per a la nostra prova, realitzàrem el tall 
de la part aèria de la canya a la menor 
alçada possible, aplicant directament el 
producte concentrat a la zona de tall amb 
Pajud d'un aplicador específic tipus bastó 
amb metxa. L'ús d'aquest aplicador redueix 
al mínim les possibilitats de pèrdues al 
medi i els problemes derivats de fuites de 
material o vessaments per accident que 
estan descrits en alguns treballs per a 
l'aplicació post-tall utilitzant esponges o 
pinzells (Deltoro et al., 2012). En principi 
aquesta tècnica és més lenta i menys 
eficient que l'aplicació foliar directa, però té 
el clar avantatge de que s'empra menys 
herbicida i aquest s'empra de forma més 
dirigida evitant les pèrdues de fitosanitari, 
molt important a un hàbitat sensible com 
tots els relacionats amb l'aigua, reduint així 
les possibilitats de contaminació. Hi ha que 
destacar que l'aplicador microvvipe facilita 
les feines i alhora permet incrementar el 
ritme de feina. Per altra banda, el 
fitosanitari tenia una vida útil de 7 dies des 
del moment de la seva dilució. Per aquest 
motiu s'ha aprofitat setmanalment les restes 
de dilució, per tal de fer repàs puntual de 
zones ja tractades, per tal de reduir a zero la 
pèrdua i vessaments de material al medi. 

Per tal d'afectar el menys possible la 
vegetació autòctona del riu respectàrem al 
màxim els peus de les espècies no objectiu 
presents a les zones d'actuació. De totes 
formes a bona part del riu, trobem un 
canyar dens amb molt poca presència 
d'espècies acompanyants, llevat de Rubus 
ulmifolius Schott i Clematis flammula L., 
aquesta darrera més bé a les voreres 
exteriors. En aquests casos realitzàrem, 
sempre que fos possible, el tall de la canya 
per damunt de la mata de braser de manera 
que no quedes desprotegida la ribera ni el 
talús. Puntualment ha estat necessari 
eliminar alguna franja de braser per accedir 

a la canya o facilitar la seva retirada. S'ha 
tractat en tots els casos de reduir l'afecció 
al mínim i sempre tenint cura de no deixar 
descobertes zones amb talussos amb molt 
pendent, més fràgils davant l'erosió. La 
metodologia de feina, amb tractament i 
eliminació manual de la canya, ens va 
permetre en tot moment afectar el menys 
possible a la resta de la vegetació, 
especialment a baladres (Nerium oleander), 
murta (Myrtus communis L.) joncs (Scirus 
holoschoenus, Juncus sp.) i braser (Rubus 
ulmifolius), 1 així facilitar la recolonització 
futura de les zones dominades ara per la 
canya. 

Estava previst que en alguns casos, sinó 
havia un accés a la canya es realitzaria el 
tractament foliar amb aplicadors específics 
de tipus bastó, prenent-se les dades per 
separat, peró no ha estat necessari, podent 
accedir i aplicar el cut-stump directament 
al 10090 de superfície tractada. 

Per a poder avaluar els resultats, es 
varen definir diferents zones a les àrees 
tractades on es procedir prèviament a l'inici 
de les actuacions a mesurar la densitat de la 
canya. S'han realitzat dos tipus de mesura, 
una objectiva basada amb el nombre total 
de canyes per metre quadrat (densitat) i una 
altra subjectiva basada en l'apreciació del 
capatàs (índex abundància) d'acord a un 
grup de 5 categorias (0-4) precedides de les 
lletres IA basat en la presència de vegetació 
autòctona i la cobertura del canyar. Per al 
càlcul de la dada de densitat, s'han 
desenvolupat en tots els casos 10 mesures 
puntuals a cada zona (Fig. IB) i després 
calculat la mitjana. Posteriorment a 
cadascuna de les fases d'actuació i també 3 
mesos després de la finalitzar les feines de 
camp es va procedir a calcular la densitat de 
canya seguint la mateixa metodologia. 

En quant als residus produits, la part 
aèria de les canyes tractades, han estat 
retirades i triturades o bé entregades a 


persones que les han reclamades per a 
actuacions al camp. S'ha tractat en tot 
moment de retirar diàriament la canya de la 
llera del riu i el seu transport posterior a 
finques rústiques on posteriorment les 
restes de canya eren triturats. Puntualment 
s'han subministrat canyes a particulars per 
al seu ús a feines agrícoles. 


Resultats i discussió 


En el cas de la desembocadura del riu, a 
la zona de can Planetes, l'índex 
d'abundància ens ha portat a definir 4 
zones, anomenades P01, P02, P03 i P04 
segons ens allunyem del Pont Vell riu 
amunt. Les dades relatives a l'abundància 
de canya abans d'iniciar les actuacions es 
mostren a la Taula 1. 

Tal i com es pot apreciar, la canya va 
guanyant densitat segons avancem 
allunyant-nos de la desembocadura a la 
zona on s'ha treballat. La densitat mitja a la 
zona de can Planetes serien 43,05 
canyes/m”, superior a la de can Llàtzer. 
Però com es pot veure a la Taula 1, presenta 
dades molt heterogènies amb densitats 
mitges per tram d'entre 21 i 60 canyes/m". 

A Can Llàtzer, la densitat és intermitja, 
encara que elevada, amb una mitja de 35,11 
canyes/m” i molt més homogènia. Aquí 
s'han definit dues zones (L101 i L102) en 
funció de si han estat tractades en dues 
fases o només amb una. Hi ha que destacar 
que a pesar de que la densitat per metre 
quadrat és inferior a can Llàtzer, en realitat 
aquí la llera presenta uns talussos molt 
importants amb un angle potent i l'efecte és 
que amb menor densitat la canya ocupa 
pràcticament tot el terreny disponible per a 
la vegetació. De fet, a bona part de la zona 
d'actuació a can Llàtzer, l'índex d'abun- 
dància és el IA4. 

Localitat Parcel-la Índex abundància Densitat 

Can Planetes POI IA2 21,2 
P02 IA3-IA2 34,9 
P03 IA4-IA3 55,6 
P04 IA2-IA3 60,5 

Can Llàtzer LOI IA2-IA3 40,8 
L02 IA4 30 





Taula 1. Índex d'abundància i densitat (ex/m?) d'Arundo donax inicial a cadascuna de les àrees i 
zones on es desenvoluparen actuacions per a l'eradicació de canya al Riu de santa Eulària (Index 
d'abundància: TAO: Sense presència de canya, o esta totalment residual (menys del 5% de cobertura), 
IAl: La canya forma canyissar, però de forma espaiada, amb zones de vegetació natural. Els 
canyissars ocuparien menys del 25% del terreny disponible per a la vegetació, IA2: Els canyissars 
serien la formació majoritària o al menys ho farien de forma continua, sense salts de vegetació 
natural. Està present el baladre normalment. La canya ocupa el 25-50%, IA3: Els canyissars ocupen 
pràcticament tot el terreny, encara que la vegetació natural resisteix puntualment, IA4: La canya 
ocupa tot el terreny sense deixar espai a altres hàbitats i pràcticament seria una formació mono- 
específica (només canya o canya-braser). 

Table 1. Index of abundance and density of Arundo donax initial each of the areas where actions 
were developed to eradicate giant reed in the Santa Eulalia River (Index of abundance: TAO: No 
presence of giant reed, or is fully residual (less than 5% coverage) IAl: the giant reed way, but in a 
spaced, areas of natural vegetation. Reed beds occupy less than 25% of the land available for the 
vegetation, IA2: the reeds would training or at least the majority of it would continuously without 
breaks natural vegetation. Oleander is present normally. Giant reed occupies 25-50%, IA 3: reeds 
occupy virtually all the land, but the natural vegetation resists promptly, IA4: the giant reed occupies 
the entire ground leaving no room for other habitats would be virtually mono-specific training (only 
giant reed or giant reed-Rubus) 


S'han analitzat les dades de densitat 
per veure si tenen una distribució normal, 
agrupant-les en intervals. Els resultats 
donen una distribució normal en can 
Llátzer, peró no a can Planetes (Fig. 2). 

En part, aquesta situació pot ser deguda 
a que a la zona de la desembocadura 
l'hàbitat és més heterogeni, amb zones amb 
vegetació autòctona, que fins i tot fa que 
alguns dels mostrejos (a l'atzar) aportin 
densitats de O canyes. Per a facilitar anàlisis 
posteriors, que precisen de que la 
distribució sigui normal, s'han intentat 
transformar les dades. Al ser la mitjana 
molt inferior a la variança el mètode aplicat 
per a la transformació ha estat la 
transformació logarítmica, però els resultats 
han estat negatius amb intervals de 0,5 i 
0,25, i per tant no es comportarien com a 
distribució normal. En quant a les dades 


mitjanes de densitat de canya a les zones 
tractades, aquestes es resumeixen a la Taula 
2 les dades principals obtingudes als 
mostrejos a les zones treballades en relació 
a la densitat de canyes (ex/m"). Les dades 
de cada zona apareixen agrupades i després 
separades per trams (4 en el cas de can 
Planetes i 2 en el de can Llàtzer). 

Les dades de densitat i les distribucions 
de les mostrejos són variables. S'aprecia 
que a la zona de la desembocadura (can 
Planetes), a pesar de tenir mostrejos amb 
menys densitat de canyes, també presenta 
les zones amb majors densitats. Aquesta 
densitat va — incrementant-se segons 
avancem riu amunt tal i com es veu a la 
Fig. 3. 

A més de les dades de densitat inicials, 
es varen mesurar les densitats de canya 
resultants després de la primera fase (3 

aplicacions) i segona fase (3 aplicacions a 
zones noves i dues aplicacions a zones 
tractades en la primera fase) (Taula 3). 
També es varen repetir els càlculs de 
densitat de canya 3 mesos després de la 
darrera aplicació a totes les zones. Les 
dades de densitats de canyes a partir dels 
controls desenvolupats quan totes dues 
zones havien completat la primera i la 
segona fase es presenten a la Taula 3. 


També es presenten a la Taula 3 les dades 
a can Planetes i can Llàtzer de les noves 
zones aplicades a la segona fase i que 
haurien rebut un tractament similar a la de 
la primera fase (noves zones guanyades 
amb primeres aplicacions a la fase 2). Per a 
facilitar el control les zones PO1 i P02 s'han 
unificat, ja que POl tenia molt poca 
extensió. 

Les dades indiquen una clara reducció 

Fig. 2. Número de mostretgos per a cada categoria de densitat d'Arundo donax a les àrees i zones on 
es desenvoluparen actuacions per a l'eradicació de canya al Riu de santa Eulària . 

Fig. 2. Number of samples for each category of Arundo donax density in areas where actions to 
eradicate giant reed were developed in the Santa Eulalia River. 


Can 


Planetes El m 
M. arit. 43,1 21:2 34,9 
Mitjana 38,5 18,5 33,5 
Rang: 111 52 75 
Variància 835,7 383,9 754,1 


55,6 


459,8 


Can 
P3 P04 Llàtzer 1 L2 
60,5 35,1 40,9 30,5 
47,5 57 37 41 29.5 
55 90 31 42 24 
906,3 129,0 148,1 75,4 


Des. Típ. 28,9 19,59 27,4 21,4 30,1 11,4 12,1 8,7 


Taula 2. Dades comparatives dels resultats dels mostreigos de densitat de canyes/m? a les zones de 
can planetes i Can Llàtzer al Riu de Santa Eulària, agrupades per zones i separades per trams. 

Table 2. Comparative data on the results of giantt reed density sample (ex/m") at can Planetes and 
Can Llàtzer areas at the Santa Eulalia River, grouped by area and separate sections. 

Num. mostreigs per ex/m2 (can Planetes) 

Fig. 3. Variació de la densitat de la canya (ex/m") a la zona de can Planetes segons pujem riu amunt 


(POI tram més proper a desembocadura, P04 tram més llunyà). 
Fig. 3. Variation of the density of the giant reed (ex/m?) in the area of can Planetes according 
uploading upstream (PO1 section closest to mouth, stretch farther P04). 





Index Densitat abans Densitat Densitat 
abundància (7) aplicar 1° fase 2* fase 
P01-P02 IA2-IA3-IA2 21,2-34,9 7,8 2,6 
Can Planetes P03 IA4-IA3 55,6 12,5 3,8 
P04 IA2-IA3 60,5 - 5,4 
Cutie LOI IA2-IA3 40,8 8,8 3,1 
L02 IA4 30,5 - 7,7 


Taula 3. Densitat de canyes/m? als diferents trams tractats a la zona de can Planetes i can Llàtzer en 
les diferents fases de les actuacions al riu de Santa Eulària i index d'abundància abans de les 


aplicacions ("per a les categories de l'índex veure taula 1). 
Table 3. Giant reed/m" density at various points in the treated areas (can Planetes and can Llàtzer) 
at different stages of the proceedings in the Santa Eulalia River and abundance indices before the 


applications ("for index categories see table 1). 


de la densitat de canyes ja en la primera 1. L'èxit de l'actuació es resumeix a la 
fase (3 aplicacions), encara que durant la taula 4. Aquest èxit s'entén com el 
segona fase hi havia que continuar fent percentatge de reducció de densitat a 
aplicacions a aquestes zones. Aquest repàs cadascuna de les zones treballades sempre a 
de les zones ja tractades ha permès en la partir de les dades obtingudes abans 
segona fase fer dues aplicacions més a — d'iniciar la primera aplicació. La densitat 
cadascuna de les zones tractades en la fase va baixar sensiblement, reduint-se al voltant 

del 7790 en nombre de canyes ja a la 
finalització de la primera fase d'actuacions 
(Taula 4). Aquest percentatge és lleuge- 
rament inferior a l'indicat (82,990) per a 
altres proves amb 3 aplicacions amb la 
mateixa metodologia al sudest de la 
península Ibèrica (Deltoro et al., 2012), si 
bé en aquest cas s'emprava l'herbicida 
sense diluir. La zona POI a can Planetes 
tindria uns percentatges inferiors, però es 
tractava d'una zona petita que en realitat en 
les anàlisis posteriors s'ha unificat amb la 
P02. Es tracta d'un percentatge molt elevat, 
per damunt del 50% màxim mencionat per 
a una aplicació a la bibliografia a partir de 
la qual desenvolupàrem el projecte (Bell, 
1997, Fagúndez i Barrada, 2007) gràcies a 
la repetició dels tractaments. Hi ha que tenir 
en compte que durant la fase 2 totes 
aquestes zones varen ser repassades (amb 2 
noves aplicacions), i s'esperava incre- 
mentar els percentatges de reducció. El 
resultat final una vegada finalitzades les 
dues fases d'aplicació s'ha incrementat de 
forma molt significativa arribant a superar 
el 9190 de reducció en la densitat de la 
canya. Amb l'increment de nombre de 
tractaments, la zona POI a can Planetes ha 
corregit la diferència detectada en la 
primera fase, arribant a un percentatge 


similar a la de les altres zones després de 
les dues actuacions rebudes a la segona 
fase. 

A més de la significativa reducció en la 
densitat de canya, molts dels exemplars 
dels que encara sobreviuen a les zones 
d'actuació mostren una clara afectació. 
Aquests exemplars en molts dels casos 
presenten brots febles i no mostren una 
capacitat de creixement important. 

Per a simplificar les dades i fer més 
visible els resultats, a la taula 5 es mostren 
les dades mitges de percentatge de reducció 
de les zones tractades al finalitzar 
cadascuna de les fases agrupant els resultats 
dels trams que han rebut tractament en una 
o dues fases del projecte, mostrant els 
percentatges de reducció de densitat en 
funció de la densitat de canyes a la zona 
abans de l'inici del projecte. Les dades de 
la primera fase a les zones que han estat 
tractades en dos fases s'inclouen en el 
càlcul de l'efectivitat. Les zones tractades 
únicament a una fase (2 o 3 aplicacions de 
elifosat amb la metodologia de cut-stump) 
arribaren al voltant del 77% de reducció 1 
les tractades en dos fases (4-5 aplicacions) 
superen el 91% de reducció (Taula 5). 

L'eradicació total precisarà de mantenir 
un esforç constant durant algunes apli- 





Index Densitat : a Index 
A Densitat Densitat A 
abundancia abans 1* fase 28 fase abundancia 
&) aplicar &) 
POI- 01,2.349 7,8 63,20- 2.6 87,73-92,55 
Can Planetes P02 77,65 

P03 55,6 12,5 77,51 3,8 92,55 
P04 60,5 - - 5,4 93,165 
Can Llàt LOI 40,8 8,8 78,43 3,1 92,40 
O L02 30,5 : 7,7 74,75 


Taula 4. Densitat d'Arundo donax (ex/m?) i percentatge de reducció de densitat a cadascuna de les 
zones treballades a partir de les dades de cadascuna de les zones abans d'iniciar la primera aplicació 


al finalitzar la primera i segona fase. 


Table 4. Density of Arundo donax (ex/m") and percentage reduction of density in each of the areas 
studied data from each of the zones before the first application at the end of the first and second 


phase. 

zones amb una fase zones amb 2 fases d'actuació 


d'actuació (2-3 aplicacions) (4-5 aplicacions) 
Mitjana del 90 exit al finalitzar 77.10 91.46 
la fase 





Taula 5. Resultats mitjà del percentatge de reducció de densitat de la canya agrupats de totes les 
zones tractades amb una o dues fases de tractaments (2-3 aplicacions i 4-5 aplicacions) 

Table 5. Results using the percentage reduction in density of the rod grouped all areas treated vvith 
one or two phases of treatment (2-3 or 4-5 applications). 





Can Planetes Can Llatser 
P01-P02 P03 P04 L01 L02 
Densitat abans aplicar 21,2-34,9 55,6 60,5 40,8 30,5 


Densitat 2° fase 2,6 3,8 5,4 3,1 7,1 








% reducció final 2" fase 87,73- 

92.55 92,55 93,17 92,40 74,75 
Densitat 3 mesos després 13 177 55 17 5.9 
darrera aplicació i E 7 I is 
% de reducció densitat 3 93 86- 
mesos després darrera 96 27 96,82 90,82 95,83 80,65 


aplicació 





Taula 6. Densitat de canyes/m" abans d'iniciar les tasques d'eradicació al Riu de santa Eulària, al 
final de la segona fase i 3 mesos després de la darrera aplicació, així com del percentatge de reducció 
al final de la segona fase i 3 mesos després de finalitzar les actuacions. 

Table 6. Density ex/m" before starting the work to eradicate Giant reed at the Santa Eulalia River 
and at the end of the second phase and 3 months after the last application, as well the percentage 


reduction at the end of the second phase and 3 months after completing the activities. 


cacions més, ja que els increments 
d'efectivitat no són proporcionals a l'esforç 
emprat i en les darreres aplicacions el ritme 
sembla que es redueix (del 77% al 91%, 
menys de 15 punts percentuals com resultat 
de la segona fase d'aplicacions). 

En realitat, aquesta reducció de 
l'efectivitat en la segona fase no és tant 
important i la impressió ve marcada per la 
comparativa amb la dada de densitat de 
partida. Si comparem l'efecte (% d'èxit o 
de reducció) del tractament de la segona 
fase amb la densitat mitja de les zones al 
final de la primera fase l'índex s'incre- 
menta sensiblement fins al voltant del 6690. 
A aquestes dades d'èxit o percentatge de 
reducció de la densitat de canyes no 
s'aprecia diferencia entre les zones 
tractades. 


Per altra banda, s'han realitzat visites a 
les dues zones tractades per avaluar el 
possible rebrot de canyes una vegada 
finalitzat el tractament. A aquestes visites 
s'han repetit els recomptes de densitat de 
canyes/m” seguint la mateixa metodologia 
zona una vegada passat un període de tres 
mesos després de la finalització de la 
segona fase d'aplicacions. Els resultats es 
mostren a la Taula 6, on s'inclouen la 
densitat de canya abans de la primera 
aplicació i a la finalització de la segona, 
així com el percentatge de reducció de 
densitat al final de la segona fase i als tres 
mesos després respecte a la densitat inicial. 
Es pot comprovar a la taula com la major 
part de les zones tractades, la densitat de 
canya tres mesos després de la finalització 
de les aplicacions, no només no han patit 

una recuperació de la densitat de canya, 
sinó que fins i tot aquesta ha continuat 
baixant. De mitja s'observa un increment 
en l'índex d'èxit en uns 3,5 punts 
percentuals (Taula 6). 

Aquest fet es congruent amb el que s'ha 
comprovat al camp, on no s'observen 
rebrots o en tot cas només apareixen de 
forma puntual, especialment a les zones que 
han rebut tractaments en les dues fases. A 
més a més, la major part de les canyes 
comptabilitzades estan encara afectades per 
l'aplicació i mostren molt poca vigorositat i 
la majoria de les fulles concentrades en uns 
pocs nus. Molt probablement part dels 
exemplars han mort en aquests darrers tres 
mesos per l'efecte acumulat del glifosat i 
Vestrès provocat pels successius talls. 

Únicament s'ha observat un increment 
de la densitat de canya a un dels sectors 
controlats, P04 de can Planetes. Aquest 
sector no va rebre aplicacions en la primera 
fase i per tant aquí A. donax ha patit un 
menor nombre de tractaments de cut-stump. 
De totes formes el percentatge de reducció 
de densitat a PO4 va ser força alt, molt per 
damunt de la mitja de les zones amb una 
aplicació (taules 4 i S). També hi ha que 
tenir en compte que la baixada de l'índex 
d'efectivitat. a P04 (de 93,165% a 
90,826%) ve determinat per un increment 
de la densitat del 5,4 canyes/m" a 5,5 
canyes/m". 

L'altra zona que només va se tractada a 
la segona fase (can Llàtzer L102) si va 
mostrar un descens en la seva densitat 3 
mesos després. L'índex d'èxit ha passat del 
74,154% al 80,655% i la densitat de 7,7 
canyes/m" a 5,9 canyes/m”. De totes 
formes, a pesar de la reducció en la 
densitat, justament a aquesta zona si que 
s'han observat exemplars rebrotats amb cert 
vigor. 

Les dades mostren que és totalment 
possible amb — l'aplicació — d'aquesta 


metodologia l'erradicació d'A. donax a 
ambients riparis a l'illa d'Eivissa arribant a 
dades d'entre el 93% i 96% de reducció de 
la seva densitat amb 5 aplicacions. Molt 
probablement sigui necessari arribar a 6-7 
aplicacions per garantir l'eradicació total, la 
qual cosa és fins i tot desenvolupable a 
projectes i actuacions de 12-18 mesos de 
duració. Això suposa un esforç major que 
el dedicat durant la prova pilot 
desenvolupada, si bé s'ha de tenir en 
compte que si bé és molt difícil guanyar 
terreny Si el canyar és molt espès, gràcies a 
la ràpida reducció de la densitat, en les 
successives aplicacions de repàs el temps 
dedicat és molt escàs. De fet, a la segona 
fase en menys d'una setmana podien 
desenvolupar-se les actuacions al llarg de 
400 metres de llera. A més a més, tal i com 
esperàvem la utilització d'aplicadors espe- 
cífics ha reduit enormement la quantitat de 
fitosanitari a aplicar i totes les actuacions 
s'han desenvolupat sense cap incidència 
relativa a pèrdues accidentals de producte al 
medi. L'impacte de les actuacions per l'ús 
del glifosat ha estat nul, sense detectar 
exemplars — d'altres espècies vegetals 
presents amb mostres d'afecció per 
Pherbicida. També s'ha pogut constatar 
com a la zona d'actuació s'ha pogut 
desenvolupar correctament tot el cicle 
reproductor: d'animals aquàtics com 
granotes (Pelophylax perezi López Seoane) 
i odonats. 

Si bé seria interessant mantenir un 
control de l'evolució de la vegetació a la 
zona, per les visites efectuades 3 mesos 
després de les actuacions sembla que la 
canya ha quedat pràcticament eliminada a 
les zones que han rebut 5 tractaments i els 
exemplars de canya que s'observen no 
semblen tenir gaire vigor i la vegetació de 
la zona podria, de forma natural, 
recolonitzar les zones anteriorment cobertes 
per A. donax. De fet a aquestes zones 

s'observa la colonització per espècies 
ruderals i herbàcies en general. La 
recuperació de la vegetació natural podria 
accelerar-se amb el desenvolupament 
d'actuacions de restauració amb les 
espècies adients o la combinació del cut- 
stump amb mètodes del foment de la 
competència com la cobertura amb 
branques vives que dona resultats del 100% 
(Deltoro et al., 2012). Malauradament les 
espècies recomanades per a aquesta meto- 
dologia, Salix sp., Sambucus sp., Cornus 
sp., Populus sp. i Tamarix sp., llevat dels 
darrer cas, no són autòctons de Pilla 
d'Eivissa. A més a més, si bé Tamarix 
africana Poriret està present a la llera del 
riu de santa Eulària, la seva presència per la 
seva ecologia es concentra al tram final, per 
la qual cosa no seria molt adequat per al seu 
ús generalitzat en el cas d'Eivissa. Per a 
actuacions de restauració de la vegetació 
seria més adient l'ús d'aloc (Vitex agnus- 
castus) i baladre (Nerium oleander), dels 
quals trobem exemplars a la zona 
d'actuació. A la llera del riu també hi 
trobem Ulmus minor Mill., encara que es 
discuteix el seu caràcter dďd’autòcton 
(Moragues i Rita, 2005). 

A les zones amb 3 aplicacions, si bé la 
reducció de densitat és molt important, sí 
que s'observen exemplars amb cert vigor i 
molt probablement la canya tingui encara 
capacitat per a recuperar terreny i mantenir 
la dominància en la llera del Riu de santa 
Eulària. Entenem que seria per tant tenir en 
compte aquest fet i tractar de desenvolupar 
sempre actuacions amb un mínim de 5 
aplicacions. 

